Қазақстандық салалық білім және ғылым

қызметкерлері кәсіподағының Атқару комитеті

**«Ұстаз» Алматы қалалық кәсіподағында сала қызметкерлерінің**

**құқықтары мен заңды мүдделерін қорғау жөніндегі жұмыс жағдайы туралы**

«Ұстаз» Алматы қалалық кәсіподақ ұйымы 2018 жылдың 1 қыркүйегіне құрамында **40307 кәсіподақ мүшесінен**, оның ішінде **30598 жұмыс жасайтын** мүшелерінен тұратын 8 аудандық филиалды, 438 білім саласының ұйымдарын біріктіреді.

Кәсіподақтың сайланбалы органдары Кәсіподақ Жарғысы мен қалалық кәсіподақ ұйымының ережелерін басшылыққа ала отырып,**сала қызметкерлерікәсіподақ мүшелерінің құқықтары мен мүдделерін қорғау, білім саласы ұйымдарында әлеуметтік әріптестікті дамыту жөнінде** мақсатты бағытталған жұмыс жүргізеді.

ҚР білім және ғылым Министрлігі мен Қазақстандық салалық білім және ғылым қызметкерлерінің кәсіподағы арасындағы әлеуметтік әріптестік туралы Салалық келісім негізінде, Алматы қаласының білім басқармасымен 2017-2019 жылдарға арналған екіжақты Салалық Келісім жасалды. Қаланың барлық бастауыш ұйымдарында әрбір ұйымның ерекшеліктерін ескере отырып, ұжымдық шарттар жасалды. Бұл жұмысты ұйымдастыру үшін қалалық кәсіподақ ұйымында ұжымдық келіссөздерді жүргізу, ұжымдық шарттарды әзірлеу мен жасау жөнінде әдістемелік нұсқаулықтар дайындалды.Ұжымдық шарттарды жасау есебін аудандық филиалдар жүргізіп, олардың негізінде кәсіподақтың Салалық Кеңесіне ұжымдық-шарттық кампаниялардың қорытындысы туралы есептер беріледі.

«Ұстаз» қалалық кәсіподақ ұйымының негізгі жұмыс бағыттарының бірі **кәсіподақ мүшелерін құқықтық қорғау** болып табылады, 2014 жылдан бастап штаттық бірлікке құқықтық мәселелер жөніндегі бас маман лауазымы енгізілді. Қалалық кәсіподақ пен оның аудандық филиалдары жыл сайын білім саласы қызметкерлеріне 2500-ге жуық ауызша және жазбаша кеңестер беріп, бұл қызметкерлердің еңбек құқықтарының бұзушылығын уақытында жоюға септігін тигізеді. Қызметкерлерді жеке қабылдау жүйелі жүргізіліп тұрады, қаланың барлық ұйымдарында келісу комиссиялары құрылған.

Кәсіподақ мүшелерінің өтініштерін қарау жеке және заңды тұлғалардың өтініштерін қарау тәртібі туралы қолданыстағы заңнамаға сәйкес жүргізіледі. Түскен өтініштер бойынша оның иесіне арызда қойылған мәселенің мәні бойынша нақты түсініктеме тиісті заңнамаға сілтеме көрсете отырып беріледі. Лауазымды тұлғалардың заңсыз іс-әрекеттеріне арыздар мен шағымдар жедел түрде, белгіленген мерзімде қаралады, бұл ұжымдағы жанжалды жағдайдың дұрыс шешілуіне және кәсіподақтың қызметкерлердің өкілі ретіндегі рөлін арттыруға септігін тигізеді.

Кейбір жанжалды жағдайлар басшылардың құзыреттіліктерінің шегінен шығатын ұйымдарда, қалалық кәсіподақ ол мәселелерді тиісті жоғарғы органдардың қарауына қояды. Мысалы, Медеу аудандық сотының үйғарымымен бұрынғы лауазымына қайта тағайындау және мәжбүрлі жұмыстан қалу уақытына жалақы төлеу туралы оқушылар Сарайы МКҚК мен Г.Д.Есенбаеваның арасында бейбіт келісім бекітілді. Осындай ұйғарымды Жетісу ауданы А.Хомякованың №129 ОМ КММ-не талап арызы бойынша шығарған. 2016 жылы Т.М.Налибаевты №73 гимназия КММ-не тарих мұғалімі лауазымына қайта алу және мәжбүрлі жұмыстан қалу уақытына қарызын өндіру туралы Алматы қаласы Бостандық аудандық сотының шешімі шығарылды. Ағымдағы жылдың қыркүйек айында қалалық кәсіподақ №4 гимназия КММ келісу комиссиясына Ж.Кенжалинаны бұрынғы лауазымына қайтару және мәжбүрлі жұмыстан қалу уақытына жалақысын өтеу туралы арыз жазуға бастамашылық етіп, нәтижесінде мәселе оңынан шешілді.

Кәсіподақ мүшелерін құқықтық қорғау жөніндегі жұмыс бағыттарының бірі жариялылық принципі бойынша тұрақты негізде аудандық филиалдармен өткізілетін қоғамдық бақылау болып табылады.

Құқықтық қызмет жұмысының нәтижелері бойынша есептер кәсіподақтың Салалық Кеңесіне уақытында беріліп, тиісті алғашқы материалдармен расталады.

Қалалық кәсіподақ ұйымы **еңбек қауіпсіздігі мен еңбекті қорғау мәселелері бойынша талаптардың қадағалануын қоғамдық бақылау** жөнінде нақты жұмыстар жүргізеді.

Қаланың басқарушылық құрылымдары мен білім беру ұйымдарының өзінде Еңбек кодексінің талаптарын бұзушылық болып табылатын еңбекті қорғау жөніндегі мамандардың (инженер) штаттық бірліктерінің болмауын ескере отырып, кәсіподақ, барлық мүмкін болатын жарақаттану жағдайларының алдын алу жөніндегі шараларды ұйымдастыру мақсатында, еңбекті қорғау саласында заңнама талаптарын қадағалау жөнінде қоғамдық бастамаларда ішкі бақылауды жүзеге асыру міндеттемесін алуға мәжбүр болды. Барлық мекемелерде Өндірістік кеңес шешімімен бекітілген, кәсіподақ қаражаты есебінен оқытылған және мемлекеттік үлгідегі тиісті сертификаттары бар еңбекті қорғау жөніндегі техникалық инспекторлар жұмыс жасайды.

Сонымен қатар, «Ұстаз» кәсіподағының құрылымында еңбек қауіпсіздігі мен еңбекті қорғау мәселелері жөніндегі маманның (техникалық инспектор) штаттық лауазымы жоқ. Аталған бағыт бойынша жұмыстың орындалуын лауазымдарды қоса атқару жолымен құқықтық мәселелер жөніндегі маман жүзеге асырады.

Қалалық кәсіподақ пен оның филиалдары **кәсіподақ ұйымдарының ұйымдастырушылық қызметін нығайту** жөнінде мақсатты бағытталған жұмыс жүргізеді. Бұл жұмыстағы басымды бағыт мүшелік базаны нығайту, кәсіподақ мүшелігіне ынталандыру болып табылады.

Қаланың барлық аумақтық аудандарында кәсіподақтың аудандық филиалдары құрылған және тиімді қызмет атқарады, әрбір аудандық филиалда кәсіподақ мүшелігімен қамту 94% артық, бұл қалалық кәсіподақ пен оның филиалдарының күнделікті ұйымдастырушылық жұмысының нәтижесі болып табылады. Тек соңғы 5 жылда қалалық кәсіподақ ұйымы 15 мыңнан артық кәсіподақ мүшелеріне көбейіп, бүгінгі таңда 40 мыңнан астам адамды біріктіреді.

Жарғы талаптарына сәйкес, қалалық кәсіподақ Кеңесі кәсіподақ органдары аппараттарының жұмысын нығайту жөнінде тұрақты жұмыс жүргізеді, қолданыстағы еңбек заңнамасына сәйкес барлық штаттық қызметкерлермен еңбек шарттары ресімделген, лауазымдық міндеттемелерді орындау нұсқаулыққа және лазуаымдық міндеттемелерге сәйкес жүзеге асырылып, кадрлар резерві бойынша жұмыс жүргізіледі.

Кәсіподақ пен оның аудандық филиалдарының жұмысы бекітілген жылдық және ағымдық жоспарлар негізінде жүргізіледі. 2015-2017ж.ж.арналған жоспарлар талдауы, жоспарлау кезінде кәсіподақ қызметінің барлық негізгі бағыттары көзделгенін, 2017-2018ж.ж. арналып жоспарланған мәселелер мен шаралар қаралып, уақытында орындалатынын көрсетті. Алқалы басқарушы органдар – Кеңес және Атқару комитетінің мәжілістері Жарғымен белгіленген мерзімдерде өткізіледі.

Кәсіподақ активін, жұмыс берушілер мен олардың өкілдерін оқыту белсенді жүргізіледі. Мысалы, кәсіподақ активін және ұйым басшыларын оқытуды ұйымдастыру жөніндегі бекітілген оқу-тақырыптық жоспарға сәйкес, білім басқармасымен бірлесіп 2015 және 2017ж.ж. қалалық оқыту семинарлары өткізілді:

- «Алматы қаласы бойынша даярлау және біліктілікті арттыру орталығының» мамандарын тарта отырып, білім беру ұйымдарының қоғамдық инспекторлары үшін. Барлық техникалық инспекторлар ҚР денсаулық сақтау және әлеуметтік даму Министрінің «Қызметкерлерді еңбек қауіпсіздігі және еңбекті қорғау мәселелері бойынша оқыту, оларға нұсқама беружәне білімдерін тексеру Қағидалары мен мерзімдерін бекіту туралы» №1019 бұйрығының талаптарына сәйкес оқытылды және білімдерін тексеруден өтті.Оқыту нәтижелері бойынша мамандандырылған орталық 3 жыл мерзімге бекітілген үлгідегі сертификаттар берді.

- Алматы қаласының білім Басқармасы басшысының орынбасары С.В.Попенконы тарта отырып, білім ұйымдарының бухгалтерлері үшін. Семинарда педагогикалық қызметкерлердің еңбектеріне ақы төлеуге қатысты қолданыстағы заңнаманың өзгерістері қаралды (жаңа еңбекақы төлеу жүйесі, жаңартылған мазмұн бойынша қосымша ақы, жан басына қаржыландыру, аттестаттаудың жаңа жүйесі және басқалары)

- қолданыстағы заңнаманың өзгерістері туралы түсіндіре отырып, бастауыш кәсіподақ ұйымдарының төрағалары үшін (еңбек заңнамасының, кәсіподақтар туралы заңнаманың өзгерістері мен толықтырулары, педагогикалық қызметкерлерді аттестаттаудың жаңа жүйесі және басқалары )

- «Алматы қаласы бойынша даярлау және біліктілікті арттыру орталығының» мамандарын және басқаларын тарта отырып, Алматы қалалық білім ұйымдарының басшылары үшін. ЕҚжЕҚ жөнінде ішкі бақылауды қамтамасыз ету мәселелері, жұмыс берушінің негізгі құқықтары мен міндеттері, еңбек ақы төлеу жүйесіндегі өзгерістер және басқалары қаралды.

Жалпы қамтылған оқытылғандар саны 3000-нан астам адам. Кәсіподақ аталған шараны өткізуге 9 млн.теңге көлемінде қаражат бөлді. Сондай-ақ, барлық аудандық филиалдар мен бастауыш кәсіподақ ұйымдарында кәсіподақ жұмысының түрлі мәселелері бойынша бастауыш кәсіподақ төрағалары, басқа санаттағы техникалық инспекторлар үшін тұрақты негізде семинарлар, дөңгелек үстелдер және басқа да шаралар өткізіледі.

Кәсіподақ органдары мен ұйымдарда қаржы тәртіптемесін нығайту мәселелеріне көп көңіл бөлінеді, кәсіподақ жарналарын толық және уақытында аудару есебі қатаң жүргізіледі. Қаржы қызметі бекітілген жылдық кіріс және шығыс сметасына сәйкес жүзеге асырылады. Филиал сметасын жасау кезінде бастауыш ұйымдардан түскен мүшелік жарналардың жоспарлы қаржылық саны туралы деректер ескеріледі. Кәсіподақтың барлық ұйымдастырушылық-қаржы қызметінің мәселелері Атқару комитетінің мәжілістерінде қаралады.

Бастауыш кәсіподақ ұйымдарының қызметін белсендендіру, олардың кәсіподақ мүшелерінің әлеуметтік-экономикалық және еңбек құқықтары мен мүдделерін қорғау мәселесіндегі рөлі мен орнын арттыру, бастауыш кәсіподақ ұйымдарының төрағаларына тәжірибелік көмек көрсету, кәсіподақ ұйымы мен кәсіподақ комитеттері төрағаларының үздік жұмыс тәжірибесін тарату мақсатында, 2017 жылғы 21 сәуірде №176 мектеп-гимназия базасында «Үздік кәсіподақ лидері-2017», «Үздік кәсіподақ ұйымы-2017» қалалық байқауы өткізілді.

Кәсіподақ ұйымының қызметкерлердің- кәсіподақ мүшелерінің құқықтары мен мүдделерін қорғау жөніндегі жұмыс бағыттарының бірі **жаз мерзімінде қызметкерлер мен олардың балаларын сауықтыру, шипажайлық-курорттық емдеу** мәселесі болып табылады.

Жыл сайынғы еңбек демалысына берілетін емделу жәрдемақысықазіргі бағамен 10 күндік жолдама құнының тек жартысын құрайтындықтан, қалалық кәсіподақтың Атқару комитеті шипажайлық-курорттық емделуге жолдаманы ішінара төлеу туралы шешім қабылдады және шығындар сметасында мүшелік ұйымдар үшін жолдама құнының 50% ақысына қаражат бөлу көзделді. Жазғы демалыс пен мекенжайлық көмекті ұйымдастыруда кәсіподақ мүшелеріне көрсетілетін әлеуметтік көмек мөлшері жыл сайын көбейтіледі. Мысалы, егер 2014 жылы кәсіподақ мүшелеріне сауықтыру жолдамалары жалпы құны 28 млн.теңгеге бөлінсе, 2018 жылы бұл сома 46 млн.теңге құрады.

Жоғарыда айтылғандар негізінде, «Ұстаз» Алматы қалалық кәсіподағының сала қызметкерлерінің құқықтары мен заңды мүдделерін қорғау, кәсіподақтың жарғылық мақсаттары мен міндеттерін іске асыру жөніндегі дұрыс жолға қойылған жұмысын атап өткен жөн.

Кәсіподақ ұйымына барып, қызметін тексеру қорытындысы бойынша Қазақстандық салалық білім және ғылым қызметкрлері кәсіподағының төрайымы М.Т.Амантаеваның қатысуымен кәсіподақ активінің жиналысы өткізілді.

Ұйымдастыру жөніндегі бас маман: Сағындықов Х.К.

Бас маман – техникалықеңбек инспекторы: Алиев Б.А.

Бас маман – құқықтық еңбекинспекторы: Кидирбаева Р.М.